b'\n_START_ARTICLE_\nGeneral Electric GE90\n_START_PARAGRAPH_\nGeneral Electric GE90 je dru\xc5\xbeina visokoobto\xc4\x8dnih turboventilatorskih motorjev ameri\xc5\xa1kega konglomerata General Electric. GE90 je najmo\xc4\x8dnej\xc5\xa1i letalski motor in se uporablja na najve\xc4\x8djem dvomotorniku Boeing 777. Potisk motorjev je od 74.000 do 115.000 (330 do 510 kN). V uporabo je vstopil novembra 1995._NEWLINE_GE je pri na\xc4\x8drtovanju sodeloval s francosko Snecma , japonskim IHI in italijanskim Avio. Razvili so ga iz Nasinega programa Energy Efficient Engine iz 1970ih. Uporabili so 10-stopenjski visokotla\xc4\x8dni kompresor, s tla\xc4\x8dnim razmerjem 23:1 (najve\xc4\x8d v industriji), visokotla\xc4\x8dni kompresor poganja dvostopenjska visoktla\xc4\x8dna turbina z zra\xc4\x8dnim hlajenjem lopatic. Tristopenjski nizkotla\xc4\x8dni kompresor je name\xc5\xa1\xc4\x8den za ventilatorjem in stiska zrak pred vstopom v visokotla\xc4\x8dni del. Ventilator poganja 6-stopenjska nizkotla\xc4\x8dna turbina. Ventilator je kompozitni z oja\xc4\x8danimi sprednjimi deli lopatic. GE90 ventilator je prvi motor z zvitimi in bolj aerodinami\xc4\x8dnimi lopaticami._NEWLINE_Razli\xc4\x8dice z ve\xc4\x8djim potiskom, GE90-110B1 and -115B, imajo druga\xc4\x8dno strukturo kot za\xc4\x8detni GE90. Razvijanje bolj mo\xc4\x8dnega motorja je bilo zelo drago, zato je GE hotel biti edini dobavitelj motorjev za ve\xc4\x8djo verzijo Boeinga 777W , kar mu je Boeing omogo\xc4\x8dil. GE bo tudi edini dobaitelj na \xc5\xa1e bolj pove\xc4\x8dani verziji 777X (-8/-9)._NEWLINE_Oktobra 2003 je Boeing 777-300ER letal 330 minut na samo enem motorju GE90. GE90 je postavil rekord za najmo\xc4\x8dnej\xc5\xa1i motor z 127.900 funti potiska (569 kN) na testih.'